Diari Oficial de la Generalitat Valenciana


Sumari del DOGV 5276, del 08-06-2006 (2006/6183)

ORDE de 2 de maig de 2006, de la Conselleria de Sanitat, de modificació de l'Orde de la Conselleria de Sanitat de 27 de maig de 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre la Regulació dels Òrgans de Gestió de Personal de la Conselleria de Sanitat i els Òrgans que en depenen.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/05/02/(1)/dof/vci/html**

### Dades del document

Número de DOGV
:   5276

Data del DOGV
:   08-06-2006

Secció del DOGV
:   I. DISPOSICIONS GENERALS

Número del document
:   2006/6183


Data del document
:   02-05-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * professió sanitària
    * legislació
    * administració del personal
    * psicologia
    * personal sanitari

ORDE de 2 de maig de 2006, de la Conselleria de Sanitat, de modificació de l'Orde de la Conselleria de Sanitat de 27 de maig de 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat, sobre la Regulació dels Òrgans de Gestió de Personal de la Conselleria de Sanitat i els Òrgans que en depenen. [2006/X6183]  
L'Orde de la Conselleria de Sanitat de 27 de maig de 2004 (Diari Oficial de la Generalitat Valenciana número 4.779, de 21 de juny) regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat.  
L'orde esmentada exigix per a l'accés als llocs de psicòleg clínic l'acreditació de la formació en l'especialitat per mitjà de la formació completa com a psicòleg intern i resident, feta en centres acreditats o correctament reconeguts, després de superar la prova nacional selectiva que establixen les disposicions vigents.  
El Reial Decret 2.490/1998, de 20 de novembre, pel qual es crea i regula el títol oficial de Psicòleg Especialista en Psicologia Clínica arreplega, junt amb la via PIR, altres vies d'obtenció del títol d'especialista.  
El Col·legi Oficial de Psicòlegs de la Comunitat Valenciana va interposar un recurs contenciós administratiu contra l'Orde de la Conselleria de Sanitat de 27 de maig de 2004, a fi que per a l'accés a llocs que requerixen l'especialitat de psicologia clínica, el requisit siga acreditar la possessió del títol de Psicòleg Especialista en Psicologia Clínica expedit pel Ministeri d'Educació i Ciència, d'acord amb el que disposa el Reial Decret 2.490/1998, de 20 de novembre.  
D'altra banda, l'Orde exigix per a l'accés als llocs de cuiner i marmitó acreditar la possessió del carnet de manipulador d'alt risc. El Decret 73/2001, de 2 d'abril, del Govern Valencià, que fixa normes relatives a la formació de manipuladors d'aliments i el procediment d'autorització d'empreses i entitats de formació, establix que la formació dels manipuladors d'aliments ha de ser garantida per l'ocupador.  
Per tot això, d'acord amb l'article 44 de la Llei 5/1983, de 30 de desembre, de Govern Valencià, i les competències atribuïdes pel Decret 26/2005, de 4 de febrer, del Consell de la Generalitat, pel qual aprova el Reglament Orgànic i Funcional de la Conselleria de Sanitat, i pel Decret 8/2004, de 3 de setembre, del president de la Generalitat, pel qual assigna competències a la Presidència de la Generalitat i a les conselleries amb competències executives, amb l'acord previ adoptat per la Mesa Sectorial de Sanitat, en la sessió de 26 d'octubre de 2005, i d'acord amb el Consell Jurídic Consultiu de la Comunitat Valenciana,  
ORDENE  
Article únic. Modificació de l'Orde de la Conselleria de Sanitat de 27 de maig de 2004  
1. L'article 4.2.2.i queda redactat així:  
«i) Psicòlegs clínics i psicòlegs de conductes addictives: tindre el títol de llicenciat o doctor en Psicologia i posseir el títol de psicòleg especialista en Psicologia Clínica expedit pel Ministeri d'Educació i Ciència».  
2. Se suprimix la lletra d) de l'article 4.2.4.  
DISPOSICIÓ FINAL. Entrada en vigor  
Esta orde vigix des de l'endemà de la publicació en el Diari Oficial de la Generalitat.  
València, 2 de maig de 2006  
El conseller de Sanitat,  
VICENTE RAMBLA MOMPLET


Còpia Permalink ELI